Ostonada Suriya bo‘yicha uchrashuv 14-15 mart kunlari bo‘lib o‘tishi tasdiqlandi

Ostonada Suriyadagi vaziyatni hal qilish bo‘yicha yangi uchrashuv 14-15 mart kunlari bo‘lib o‘tadi, uning shakli va darajasi sulhga kafil bo‘lgan davlatlar tomonidan muhokama qilinmoqda. Bu haqda Qozog‘iston tashqi ishlar vaziri Qayrat Abdrahmonov dushanba kuni ma'lum qildi.
"Kafil-davlatlar Ostonadagi uchrashuv bo‘yicha maslahatlashuvlarni o‘tkazish muddati yuzasidan muzokaralar olib bormoqda. Dastlabki ma'lumotga ko‘ra, Jyenevada ma'lum qilingan – 14-15 mart kunlari saqlanib qolmoqda", - dedi TIV rahbari.
Shu bilan birga, uning ta'kidlashicha, Suriya muxolifati vakillari bir qator masalalar bo‘yicha o‘z tashvishlarini bildirishgan. "Men Jyenevada muxolifatning bir necha vakillari bilan suhbatlashishga muvaffaq bo‘ldim, ular ayni damda sulh rejimi bo‘yicha erishilgan kelishuvlarga to‘la amal qilinmayotganidan tashvishda. Ularning fikricha, shuningdek harbiy asirlarni ozod qilish, sulh rejimi doirasiga tushgan tumanlarni aniqlash masalasi ham mavhumligicha qolmoqda. Biz bu qarashni kafil-davlatlar vakillariga yetkazdik", - deya xabar berdi Abdrahmonov.
Qozog‘iston poytaxtida Suriyadagi vaziyatni hal etish bo‘yicha so‘nggi xalqaro uchrashuv 15-16 fevral kunlari bo‘lib o‘tdi. Ishtirokchilar o‘t ochishni to‘xtatish rejimi va Jyenevadagi Suriya bo‘yicha maslahatlashuvlar istiqbollarini muhokama qilishdi. Qozog‘iston poytaxtida sulhga kafil-davlatlar (Rossiya, Eron, Turkiya), shuningdek Iordaniya, AQSh va BMT, rasmiy Damashq delegatsiyalari va qurollangan muxolifat vakillari ish olib bordi.